

**KUPIŠKIO RAJONO SAVIVALDYBĖS TARYBA**

**SPRENDIMAS**

**DĖL KUPIŠKIO RAJONO SAVIVALDYBĖS MOKYKLŲ MOKYKLINIŲ AUTOBUSŲ IR KITŲ TRANSPORTO PRIEMONIŲ NAUDOJIMO**

**TVARKOS APRAŠO PATVIRTINIMO**

2016 m. spalio 27 d. Nr. TS-266

Kupiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 ir 37 punktais, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 9 straipsnio 3 punktu ir 12 straipsnio 2 dalimi, Kupiškio rajono savivaldybės taryba n u s p r e n d ž i a:

1. Patvirtinti Kupiškio rajono savivaldybės mokyklų mokyklinių autobusų ir kitų transporto priemonių naudojimo tvarkos aprašą (pridedama).

2. Pripažinti netekusiais galios:

2.1. Kupiškio rajono savivaldybės tarybos 2008 m. birželio 26 d. sprendimo Nr. TS-203 „Dėl automobilių paslaugų tarifų“ 1 punktą;

2.2. Kupiškio rajono savivaldybės tarybos 2014 m. spalio 30 d. sprendimą Nr. TS-272 „Dėl Kupiškio rajono savivaldybės tarybos 2008 m. birželio 26 d. sprendimo Nr. TS-203 „Dėl automobilių paslaugų tarifų“ 1 punkto pakeitimo“.

3. Nustatyti, kad šis sprendimas įsigalioja 2017 m. sausio 1 d.

Savivaldybės meras Dainius Bardauskas

PATVIRTINTA

Kupiškio rajono savivaldybės tarybos

2016 m. spalio 27 d. sprendimu Nr. TS-266

**KUPIŠKIO RAJONO SAVIVALDYBĖS MOKYKLŲ MOKYKLINIŲ AUTOBUSŲ IR KITŲ TRANSPORTO PRIEMONIŲ NAUDOJIMO**

**TVARKOS APRAŠAS**

**I SKYRIUS**

 **BENDROSIOS NUOSTATOS**

1. Kupiškio rajono mokyklinių autobusų ir kitų transporto priemonių naudojimo tvarkos aprašas (toliau – Aprašas) reglamentuoja Kupiškio rajono savivaldybės (toliau – Savivaldybė) mokyklų mokyklinių autobusų ir kitų transporto priemonių (toliau – transporto priemonė) naudojimo, nuomos ir apmokėjimo už nuomą tvarką.

2. Apraše vartojamos sąvokos ir apibrėžimai:

2.1. **mokyklinis autobusas** – Savivaldybei nuosavybės teise priklausantis ir mokyklai patikėjimo teise valdyti ir naudoti perduotas geltonas, skiriamaisiais ženklais paženklintas, autobusas, vežantis vaikus (mokinius) specialiaisiais maršrutais. Prie mokyklinių autobusų priskiriami ir kitos spalvos vaikų vežimo skiriamaisiais ženklais paženklinti autobusai, kuriais mokykla veža vaikus (mokinius);

2.2. **kita transporto priemonė** – Savivaldybei nuosavybės teise priklausanti ir mokyklai patikėjimo teise valdyti ir naudoti perduota arba mokyklai nuosavybės teise priklausanti transporto priemonė – lengvasis automobilis;

2.3. **keleivis** – mokinys ar kitas fizinis asmuo;

2.4. **mokykla** – Savivaldybės švietimo įstaiga, kurios pagrindinė veikla – formalusis arba (ir) neformalusis švietimas;

2.5. **nuomotojas** – Savivaldybės mokykla, teikianti transporto priemonės nuomos paslaugą;

2.6. **nuomininkas** – fiziniai ir juridiniai asmenys, kuriems suteikiama transporto priemonės nuomos paslauga.

**II SKYRIUS**

 **TRANSPORTO PRIEMONIŲ NAUDOJIMAS**

3. Mokykliniai autobusai naudojami vaikų (mokinių) vežimui į mokyklas ar iš jų Savivaldybės tarybos nustatyta tvarka.

4. Transporto priemonės laisvu nuo mokinių vežimo į mokyklą ir iš jos metu gali būti naudojamos:

4.1. vežti vaikus (mokinius) į:

4.1.1. neformaliojo vaikų švietimo įstaigas;

4.1.2. brandos egzaminų centrus;

4.1.3. švietimo pagalbos ir kitas įstaigas su vaikų (mokinių) ugdymu ar socialinėmis problemomis susijusiems klausimams spręsti;

4.1.4. pažintines, kultūrines, edukacines išvykas;

4.1.5. Savivaldybės, regioninius, šalies ir tarptautinius saviraiškos renginius (dalykų olimpiadas, konkursus, varžybas, sporto, sveikatos ugdymo, meninės raiškos, turizmo, gamtos, techninės kūrybos bei kitus renginius);

4.2. ugdymo organizavimo procesui aprūpinti;

4.3. vežti mokyklos darbuotojus į kvalifikacijos tobulinimo renginius bei mokytojų išvykoms, skirtoms akiračiui plėsti ir mokinių ugdymo turiniui praturtinti bei aktualizuoti;

4.4. vežti mokyklos bendruomenės narius į kitus tiesiogiai su įstaigos veikla susijusius renginius;

4.5. vežti pedagoginius darbuotojus į užduočių rengimo, standartizuotų testų taisymo bei kitas darbo grupes, komisijas, egzaminų vertinimo centrus;

4.6. kitoms mokyklos bendruomenės narių grupių reikmėms (mokinių ekskursijoms, mokytojų kolektyvo išvykoms ir pan., išskyrus darbuotojų pavėžėjimą į darbą ir iš jo);

4.7. vežti kitų Savivaldybės mokyklų mokinius į mokyklą ar iš jos (paslaugų prašančios mokyklos mokyklinio autobuso techninio gedimo atveju);

4.8. mokyklos bendruomenės nario asmeninėms reikmėms;

4.9. kitų fizinių ir juridinių asmenų reikmėms.

 **III SKYRIUS**

 **TRANSPORTO PRIEMONIŲ NAUDOJIMO FINANSAVIMAS IR NUOMA**

5. Aprašo 4.1–4.5 papunkčiuose nurodytoms reikmėms išlaidos finansuojamos iš mokyklai skirtų asignavimų.

6. Aprašo 4.6 ir 4.7 papunkčiuose nurodytoms reikmėms išlaidas finansuoja nuomininkas, pagal mokyklos pateiktą saskaitą faktūrą pavedimu apmokėdamas Transporto priemonės kuro išlaidas.

7. Aprašo 4.8 ir 4.9 papunkčiuose nurodytoms reikmėms išlaidas finansuoja nuomininkas, pavedimu apmokėdamas mokyklos pateiktą saskaitą faktūrą. Išrašant sąskaitą faktūrą vadovaujamasi Kupiškio rajono savivaldybės mokyklų mokyklinių autobusų ir kitų transporto priemoniųnuomos įkainiais (1 priedas).

8. Savivaldybės švietimo įstaigoms taikoma transporto priemonių nuomos pirmenybė.

**IV SKYRIUS**

**TRANSPORTO PRIEMONIŲ NUOMOS TVARKA**

9. Fizinis asmuo ar juridinio asmens vadovas, pageidaujantis išsinuomoti transporto priemonę, žodžiu kreipiasi į mokyklos vadovą ar jo įgaliotą asmenį ir susitaria dėl trasporto priemonės nuomos galimybių.

10. Susitarus dėl nuomos, II ir III grupių nuomininkai nuomotojui tiesiogiai ar el. priemonėmis (skenuotą) pateikia užpildytą Mokyklinio autobuso ar kitos transporto priemonės nuomos sutarties – užsakymo lapą (2 priedas).

11. Likus ne mažiau kaip vienai darbo dienai iki išvykos nuomininkas nuomotojui tiesiogiai ar el. priemonėmis pateikia Mokykliniu autobusu ar kita transporto priemone vykstančių asmenų sąrašą (3 priedas).

12. Transporto priemonės nuomos faktas ir nurodymas transporto priemonės vairuotojui vykti nuomotojo pageidaujamu maršrutu įforminamas mokyklos direktoriaus įsakymu.

13. Kelionės metu transporto priemonės vairuotojas privalo turėti Aprašo 12 punkte nurodyto įsakymo kopiją, Mokyklinio autobuso ar kitos transporto priemonės nuomos sutarties – užsakymo lapą bei Mokykliniu autobusu ar kita transporto priemone vykstančių asmenų sąrašą.

**V SKYRIUS**

 **BAIGIAMOSIOS NUOSTATOS**

14. Už mokyklos transporto priemonių saugojimą, eksploatavimo kontrolę bei naudojimą atsakingas mokyklos vadovas.

15. Aprašas gali būti keičiamas ir papildomas, pasikeitus teisės aktų reikalavimams.

\_\_\_\_\_\_\_\_\_\_\_\_\_\_\_\_\_\_\_\_\_

Kupiškio rajono savivaldybės

mokyklų mokyklinių autobusų ir kitų transporto priemonių naudojimo

tvarkos aprašo

1 priedas

**KUPIŠKIO RAJONO SAVIVALDYBĖS MOKYKLŲ MOKYKLINIŲ AUTOBUSŲ IR KITŲ TRANSPORTO PRIEMONIŲ NUOMOS ĮKAINIAI**

|  |  |
| --- | --- |
| Transporto rūšis | Įkainis už vieną nuvažiuotą kilometrą (Eur) |
| I grupė | II grupė | III grupė |
| Mokyklos, kuriai priklauso transporto priemonė, bendruomenės narių grupių reikmėms;kitų Savivaldybės mokyklų mokinių vežimui į mokyklą ar iš jos | Mokyklos, kuriai priklauso transporto priemonė, bendruomenės nario asmeninėms reikmėms;Savivaldybės administracijai; Savivaldybėsbiudžetinėms įstaigoms; Savivaldybės teritorijoje veikiančioms nevyriausybinėms organizacijoms | Kitų fizinių ir juridinių asmenų reikmėms |
| Mokyklinis autobusas | Apmokamos kuro išlaidos | 0,45 | 0,60 |
| Lengvasis automobilis | - | 0,30 | - |

Pastabos:

1. Kelionės kilometražas pradedamas skaičiuoti mokykliniam autobusui ar lengvajam automobiliui pajudėjus iš jo laikymo (saugojimo) vietos, baigiamas skaičiuoti sugrįžus į laikymo (saugojimo) vietą.

2. Nuomojant transportą II ir III grupės nuomininkams savaitgaliais ir švenčių dienomis, skaičiuojamas 12 Eur fiksuotas mokestis už kalendorinę parą. Kalendorinė paraskaičiuojama nuo 00.00 val. iki 24.00 val.

3. 20 proc. nuo II ir III grupės nuomininkų į mokyklos biudžetinių pajamų įmokas sumokėtos sumos skiriama priedui prie vairuotojui nustatyto darbo užmokesčio mokėti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kupiškio rajono savivaldybės

mokyklų mokyklinių autobusų ir kitų transporto priemonių naudojimo

tvarkos aprašo

2 priedas

**MOKYKLINIO AUTOBUSO AR KITOS TRANSPORTO PRIEMONĖS NUOMOS SUTARTIS – UŽSAKYMO LAPAS**

\_\_\_\_\_\_\_\_\_\_\_\_\_\_

(data)

|  |  |  |
| --- | --- | --- |
| Informacija apie nuomininką *(sąskaitai pateikti)* | Pavadinimas, kodas(jei fizinis asmuo ­– tik vardas, pavardė) |  |
| Adresas |  |
| Kontaktiniai duomenys  |  |
| Grupė *(pažymėti X)* |  Savivaldybės biudžetinė (-ės) įstaiga (-os) Savivaldybės administracija Savivaldybės teritorijoje veikianti nevyriausybinė organizacija Mokyklos, kuriai priklauso transporto priemonė, bendruomenės narys (asmeninėms reikmėms) Kitas fizinis asmuo Kitas juridinis asmuo |
| Pastabos |  |
| Informacija apie užsakymą | Maršrutas  |  |
| Išvykimo data, laikas |  |
| Keleivių įlaipinimo vieta |  |
| Planuojamas grįžimo data, laikas |  |
| Už kelionę atsakingas asmuo |  |
| Kontaktinis telefonas |  |
| Nuomininkas patvirtina, kad yra susipažinęs su Kupiškio rajono savivaldybės mokyklų mokyklinių autobusų ir kitų transporto priemonių nuomos įkainiais. |

|  |  |
| --- | --- |
| Nuomotojas | Nuomininkas |
|  |  |  |  |
| (pareigos) |  | (pareigos) |  |
|  |  |  |  |
| (vardas, pavardė) |  | (vardas, pavardė) |  |
|  |  |  |  |
| (parašas) |  | (parašas) |  |

Kupiškio rajono savivaldybės

mokyklų mokyklinių autobusų ir kitų transporto priemonių naudojimo

tvarkos aprašo

3 priedas

**MOKYKLINIU AUTOBUSU AR KITA TRANSPORTO PRIEMONE VYKSTANČIŲ ASMENŲ SĄRAŠAS**

**\_\_\_\_\_\_\_\_\_\_\_\_\_\_\_**

(data)

|  |  |  |  |
| --- | --- | --- | --- |
| **Eil.****Nr.** | **Vardas, pavardė** | **Darbovietė***(įrašyti tik tuomet, kai kelionės išlaidas apmoka darbovietė)* | **Parašas** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_